[bookmark: _Hlk35605525]Iepirkuma LP 2026/6
nolikuma 7.pielikums

PAKALPOJUMU LĪGUMS Nr.__________


Līguma datums ir pēdējā pievienotā droša elektroniskā paraksta un tā laika zīmoga datums
	
[bookmark: _Hlk173401760]Jūrmalas Labklājības pārvalde, reģistrācijas kods 90000594245, (turpmāk – Pasūtītājs)  kuras vārdā saskaņā ar Jūrmalas domes 2022. gada 24. novembra nolikumu Nr. 79 “Jūrmalas Labklājības pārvaldes nolikums” rīkojas tās vadītāja  Laima Grobiņa, no vienas puses, un 
_______, reģistrācijas Nr. __________, (turpmāk – Pakalpojuma sniedzējs) kuras vārdā saskaņā ar statūtiem  rīkojas tās ____ ____ ____, no otras puses, turpmāk katrs atsevišķi vai abi kopā saukti arī Puse/-es,
pamatojoties uz Publisko iepirkumu likumu un iepirkuma ar identifikācijas Nr. LP 2026/6 rezultātiem, noslēdz šādu pakalpojumu līgumu (turpmāk – Pakalpojumu līgums):

1. Pakalpojumu līguma priekšmets 
1.1. Pasūtītājs uzdod un Pakalpojuma sniedzējs apņemas sniegt pakalpojumu – nodrošinās aprūpes mājās pakalpojumu pilngadīgām personām Jūrmalas valstspilsētas pašvaldībā (turpmāk – Pakalpojums), Pasūtītājam saskaņā ar Līgumu, 1. pielikumu – Tehniskā specifikācija, 2. pielikumu – Pakalpojuma sniedzēja Tehniskais - finanšu piedāvājums un 3. pielikumu – Informācija par Pakalpojuma saņēmējiem, kuri saņem aprūpes mājās pakalpojumu, 4. pielikums – Pieņemšanas – nodošanas akta paraugs.
1.2. Pasūtītājs pērk un Pakalpojuma sniedzējs nodrošina Pakalpojumu Jūrmalas Labklājības pārvaldes Sociālā dienesta klientiem (turpmāk – Pakalpojuma saņēmējs/-i), par kuriem Pasūtītājs ir pieņēmis lēmumu par Pakalpojuma piešķiršanu. 
1.3. [bookmark: _Hlk121838466]Pakalpojuma sniedzējs sniedz Pakalpojumu Pakalpojuma saņēmēja dzīvesvietā saskaņā ar līgumu (atbilstoši Pakalpojumu līguma 5.pielikumam: “Līguma par aprūpes mājās pakalpojuma nodrošināšanu projekts”) (turpmāk – Līgums), kas noslēgts starp Pasūtītāju, Pakalpojuma sniedzēju, Pakalpojuma saņēmēju, apgādnieku vai tā likumisko pārstāvi (ja attiecināms). 
1.4.  Pakalpojuma sniedzējs apņemas veikt Darbus 12 (divpadsmit) mēnešus no Pakalpojumu līguma noslēgšanas brīža vai līdz Pakalpojumu līguma 4.1. punktā noteiktās nepārsniedzamās kopējās līgumcenas sasniegšanai, ja summa sasniegta ātrāk, taču Pasūtītājam nav pienākums iztērēt visu šo summu. 
1.5. Ja līdz Pakalpojumu līguma 1.4. punktā noteiktā termiņa beigām kopējā līgumcena nav sasniegta, termiņš var tikt pagarināts, Pusēm par to vienojoties un rakstveidā veicot grozījumus Pakalpojumu līgumā noteiktajā kārtībā. Kopējais Pakalpojumu līguma termiņš ar pagarinājumu nevar pārsniegt 24 (divdesmit četrus) mēnešus.

2. Pušu pienākumi un tiesības
5. 
6. 
2.1. Pasūtītājs apņemas:
2.1.1. saskaņā ar Pakalpojumu līgumā noteikto kārtību veikt samaksu par Pakalpojuma sniedzēja kvalitatīvi un atbilstoši Pakalpojumu līguma un Līguma prasībām sniegto Pakalpojumu;
2.1.2. izskatīt un apstiprināt Pakalpojuma sniedzēja atbilstoši Pakalpojumu līguma 3. pielikuma formai “Informācija par Pakalpojuma saņēmējiem, kuri saņem aprūpes mājās pakalpojumu  202__. gada ____________ mēnesī” (turpmāk – Atskaite) 10 (desmit) darbdienu laikā pēc saņemšanas;
2.1.3. pēc Pakalpojuma sniedzēja pieprasījuma savu iespēju robežās nodrošināt Pakalpojuma sniedzēju ar visu nepieciešamo informāciju un dokumentiem, kas ir Pasūtītāja rīcībā, un organizatorisko atbalstu, kas nepieciešams Pakalpojumu līguma izpildei, kā arī nepieciešamības gadījumā nodrošināt Pasūtītāja atbildīgo darbinieku atbalstu Pakalpojumu līguma izpildē;
2.1.4. izsniegt darba uzdevumus Pakalpojuma izpildei;
2.1.5. atbilstoši Ministru kabineta 2019. gada 2. aprīļa noteikumos Nr. 138 “Noteikumi par sociālo pakalpojumu saņemšanu” noteiktajai kārtībai  pieņemt lēmumu par Pakalpojuma piešķiršanu Pakalpojuma saņēmējiem;
2.1.6. informēt Pakalpojuma sniedzēju par sniegtā Pakalpojuma neatbilstību Pakalpojumu līguma un normatīvajos aktos noteiktajiem kritērijiem.
2.2. Pasūtītājam ir tiesības:
2.2.1. jebkurā laikā veikt Pakalpojuma izpildes kontroli, sniegtā Pakalpojuma atbilstības Pakalpojumu līguma noteikumiem pārbaudi, tajā skaitā, pieaicinot speciālistus un ekspertus, pieprasīt informāciju par Pakalpojuma sniegšanas gaitu, tajā skaitā, bet ne tikai informāciju par apstākļiem, kas kavē vai varētu kavēt Pakalpojuma sniegšanu atbilstoši Pakalpojumu līguma un tās pielikumu noteikumiem;
2.2.2. apturēt Pakalpojumu līguma izpildi ārējā normatīvajā aktā vai Pakalpojumu līgumā noteiktajos gadījumos, tajā skaitā, konstatējot pārkāpumu (kas rada apdraudējumu Pakalpojuma saņēmēja dzīvībai, veselībai u.c. būtiskos gadījumos) novēršanai vai zaudējumu segšanai, ja Pakalpojuma sniedzējs neievēro Pakalpojumu līgumā noteiktās prasības, paziņojot par to Pakalpojuma sniedzējam 1 (vienu) darba dienu iepriekš;
2.2.3. neapmaksāt Pakalpojumu, kas sniegts neatbilstoši Pakalpojumu līguma nosacījumiem.
2.3. Pakalpojuma sniedzējs apņemas:
2.3.1. atbilstoši Pakalpojumu līguma un tā pielikumu noteikumiem sniegt Pasūtītājam Pakalpojumu atbilstošā kvalitātē un noteiktajos termiņos;
2.3.2. veikt Pakalpojuma saņēmēju uzskaiti, tai skaitā, nekavējoties informēt Pasūtītāju par Pakalpojuma sniegšanu;
2.3.3. Pakalpojumu līguma noteiktajā kārtībā un termiņā iesniegt Pakalpojuma samaksu pamatojošus dokumentus saskaņā ar Pakalpojumu līguma 4. sadaļu;
2.3.4. nodrošināt Pasūtītāja pārstāvjiem iespēju netraucēti veikt Pakalpojuma kvalitātes, satura un apjoma kontroli;
2.3.5. nekavējoties, bet ne vēlāk kā 2 (divu) darbdienu laikā rakstiski paziņot Pasūtītājam par objektīviem apstākļiem, kas radušies neatkarīgi no Pakalpojuma sniedzēja un kavē Pakalpojuma izpildi Pakalpojumu līguma noteiktajā termiņā, un saskaņo ar Pasūtītāju tālāko rīcību, tai skaitā var pagarināt Pakalpojumu līgumā noteikto Pakalpojuma izpildes termiņu; ja šāds paziņojums nav saņemts šajā punktā norādītajā termiņā, tad Pakalpojuma sniedzējam nav tiesību uz termiņa pagarinājumu;
2.3.6. nodrošināt, ka Pakalpojumu līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi, kā arī pēc Pasūtītāja pieprasījuma Pasūtītāja noteiktajā termiņā iesniegt dokumentus un informāciju, kas apliecina minēto prasību izpildi.
2.4. Pakalpojuma sniedzējam ir tiesības saskaņā ar Pakalpojumu līguma noteikumiem saņemt samaksu par kvalitatīvi sniegtu Pakalpojumu.
2.5. Puses apņemas nekavējoties rakstiski informēt viena otru par jebkādiem apstākļiem Pakalpojumu līguma izpildes procesā, kas kavē vai varētu kavēt kvalitatīva un savlaicīga Pakalpojuma sniegšanu.

3. [bookmark: _Hlk146541528]Darba uzdevumu izsniegšanas, izpildes un nodošanas – pieņemšanas kārtība
3.1. Pakalpojuma sniedzējs līdz katra mēneša 10. datumam iesniedz Pakalpojumu līgumā 12.2.1. punktā norādītajai Pasūtītāja kontaktpersonai Atskaiti par Pakalpojuma saņēmējiem, kuri iepriekšējā kalendārajā mēnesī saņēmuši Pakalpojumu un Pakalpojuma pieņemšanas – nodošanas aktu.
3.2. Izpildītājs Atskaiti un Pakalpojuma pieņemšanas – nodošanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības, ietverot atsauci uz Pakalpojumu līgumu un nosūtot Pasūtītājam uz tā oficiālo elektronisko adresi (e-adresi) _DEFAULT@90000594245.
3.3. Ja Atskaitē tiek atklāta Pakalpojuma neatbilstība Pakalpojumu līguma nosacījumiem,  Pasūtītājs 10 (desmit) darbdienu laikā no Atskaites saņemšanas noraida iesniegtos dokumentus un informē par to Pakalpojuma sniedzēju, nosūtot elektronisku vēstuli Pakalpojumu līguma 12.2. punktā norādītajam Pakalpojuma sniedzēja pārstāvim.
3.4. Pakalpojuma sniedzējam ir pienākums 3 (trīs) darba dienu laikā veikt labojumus un atkārtoti iesniegt atbilstošu un Pakalpojumu līguma noteikumiem aizpildītu Atskaiti, Pakalpojuma pieņemšanas – nodošanas aktu un rēķinu.
3.5. No Pasūtītāja puses Pakalpojuma pieņemšanas – nodošanas aktu paraksta Jūrmalas Labklājības pārvaldes vadītājs. 
4. Maksa par Pakalpojumu un norēķinu kārtība
4.1. Par savlaicīgi un kvalitatīvi izpildītiem Pakalpojumu līgumā noteiktiem Pakalpojumiem Pasūtītājs maksā Pakalpojuma sniedzējam līgumcenu saskaņā ar Tehniskajā – finanšu piedāvājumā (2. pielikums) noteiktajām vienību līgumcenām. Kopējā līgumcena nevar pārsniegt 622 000 EUR (seši simti divdesmit divi tūkstoši euro), neieskaitot pievienotās vērtības nodokli (turpmāk – PVN), izņemot Pakalpojumu līguma 10.3.4. apakšpunktā paredzēto gadījumu.
4.2. Pasūtītājs veic samaksu par iepriekšējā kalendārajā mēnesī faktiski sniegto Pakalpojumu saskaņā ar Atskaiti 20 (divdesmit) darba dienu laikā pēc attiecīgā Pakalpojuma  pieņemšanas – nodošanas akta un Atskaites abpusējas parakstīšanas un Pakalpojuma sniedzēja rēķina saņemšanas.
4.3. Pakalpojuma saņēmējs un tā apgādnieki par faktiski nodrošināto Pakalpojumu maksā atbilstoši Līgumam, kas noslēgts starp Pasūtītāju, Pakalpojuma sniedzēju, Pakalpojuma saņēmēju vai tā likumisko pārstāvi un apgādnieku, ievērojot Jūrmalas domes 2022. gada 25. oktobra saistošajos noteikumos Nr. 51 “Par sociālajiem pakalpojumiem Jūrmalas valstspilsētas pašvaldībā” (turpmāk – Saistošie noteikumi), kas nosaka sociālo pakalpojumu samaksas kārtību, noteiktos nosacījumus.
4.4. Ja Pasūtītājs atbilstoši Saistošajos noteikumos noteiktajiem nosacījumiem pieņem lēmumu par Pakalpojuma saņēmēja un/vai tā apgādnieku pilnu vai daļēju atbrīvošanu no samaksas par Pakalpojumu, Pasūtītājs maksā Pakalpojuma sniedzējam Pakalpojuma samaksas daļu līdz pilnai Pakalpojuma samaksai.
4.5. Maksā par Pakalpojumu ir iekļautas visas izmaksas, kas saistītas ar Pakalpojuma sniegšanu atbilstoši Pakalpojumu līguma nosacījumiem un Latvijas Republikā spēkā esošajos normatīvajos aktos noteiktajām prasībām, kā arī visi Latvijas Republikā noteiktie nodokļi (izņemot PVN), nodevas un citas ar Pakalpojuma sniegšanu saistītās izmaksas. Pakalpojumu līguma darbības laikā Pakalpojuma sniedzējs nav tiesīgs mainīt iepirkumā iesniegtajā Tehniskajā – finanšu piedāvājumā norādīto cenu. PVN samaksa tiek veikta Latvijas Republikas normatīvajos aktos noteiktajā kārtībā.
4.6. Pakalpojuma sniedzējs rēķinus sagatavo strukturētā elektroniskā formātā (e-rēķins) atbilstoši Eiropas Savienības standartam LVS EN 16931-1:2017, rēķinā ietverot atsauci uz Pakalpojumu līgumu, un nosūta Pasūtītājam uz tā oficiālās elektroniskās adreses (e-adreses) apakšadresi EINVOICE@90000594245 (XML formātā, papildus pievienojot rēķina PDF datni), vai izmantojot Unifiedpost e-rēķinu platformu. Pasūtītājam nav pienākums maksāt rēķinus, kas nav iesniegti saskaņā ar šajā apakšpunktā noteiktajiem nosacījumiem.
4.7. Samaksa tiek veikta ar bankas pārskaitījumu uz Pakalpojuma sniedzēja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme). 

5. Fizisku personu datu apstrādes noteikumi
5.1. Pakalpojumu līguma ietvaros Pasūtītājs kā pārzinis Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Pakalpojuma sniedzējam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Pakalpojumu līguma izrietošo saistību pienācīgai izpildei un saistīta ar Pakalpojuma sniegšanu (turpmāk – personas datu apstrādes mērķis).
5.2. Pakalpojumu līguma ietvaros Pasūtītājs kā pārzinis Eiropas Parlamenta un Padomes regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) izpratnē uztic Pakalpojuma sniedzējam kā personas datu apstrādātājam fizisko personu datu (turpmāk – personas dati) apstrādi, kas nepieciešama no Pakalpojumu līguma izrietošo saistību pienācīgai izpildei un saistīta ar Pakalpojuma sniegšanu (turpmāk – personas datu apstrādes mērķis).
5.3. Pakalpojuma sniedzējam ir šādi pienākumi:
5.3.1. apstrādāt personas datus tikai atbilstoši Pakalpojumu līgumā noteiktajam personas datu apstrādes mērķim un personas datu aizsardzības jomu reglamentējošo normatīvo aktu prasībām. Jebkāda no Pasūtītāja saņemto personu datu izmantošana citiem mērķiem, kā vien tiem, kas paredzēti Pakalpojumu līguma izpildei, ir aizliegta bez Pasūtītāja rakstveida piekrišanas;
5.3.2. nodrošināt, ka Pakalpojuma sniedzēja darbinieki, kuri ir iesaistīti personas datu apstrādē, ir iepazīstināti ar Pasūtītāja un Pakalpojumu līguma prasībām personas datu apstrādē un ir apņēmušies ievērot normatīvo aktu prasības personas datu aizsardzības jomā, pildot amata pienākumus un arī pēc darba tiesisko attiecību izbeigšanas;
5.3.3. nodrošināt, lai personas datiem fiziski piekļūst tikai tam attiecīgi pilnvaroti Pakalpojuma sniedzēja darbinieki;
5.3.4. nepārveidot personas datus, ja vien šādu uzdevumu nav devis Pasūtītājs vai tā pilnvarota persona. Ikvienai šādai personas datu pārveidei ir jābūt Pakalpojuma sniedzēja fiksētai, norādot pārveides pamatojumu;
5.3.5. informāciju un personas datus patvaļīgi neizpaust, nepublicēt, nepiedalīties to nodošanā, pārdošanā vai reproducēšanā kopumā vai daļēji. Pakalpojuma sniedzējam aizliegts iegūtos personas datus izmantot privātiem, komerciāliem un reklāmas nolūkiem;
5.3.6. rakstiski informēt  un saņemt atļauju no Pasūtītāja par cita personas datu apstrādātāja piesaistīšanu vai aizstāšanu; ja Pakalpojuma sniedzējs personas datu apstrādē piesaista citu apakšuzņēmēju (datu apstrādātāju) konkrētu personas datu apstrādes darbību veikšanai Pasūtītāja vārdā, apakšuzņēmējam tiek noteikti tie paši personas datu aizsardzības pienākumi, kas noteikti Pakalpojuma sniedzējam, jo īpaši garantējot, ka tiks īstenoti tehniskie un organizatoriskie pasākumi tādā veidā, lai personas datu apstrādē tiktu ievērotas normatīvajos aktos noteiktās prasības; ja Pakalpojuma sniedzēja piesaistītais apakšuzņēmējs nepilda savus personas datu aizsardzības pienākumus, Pakalpojuma sniedzējs paliek pilnībā atbildīgs Pasūtītājam par šā apakšuzņēmēja pienākumu izpildi;
5.3.7. darīt pieejamu visu informāciju, kas nepieciešama, lai apliecinātu, ka tiek pildītas normatīvajos aktos paredzētās prasības, un ļautu Pasūtītājam veikt pārbaudes par veiktajām personas datu apstrādēm;
5.3.8. palīdzēt Pasūtītājam nodrošināt atbilstību tā likumiskajiem pienākumiem, piemēram, attiecībā uz datu drošību, paziņošanu par datu aizsardzības pārkāpumiem un datu aizsardzības novērtējumu;
5.3.9. sniegt Pasūtītājam visu informāciju par Pakalpojumu līguma ietvaros apstrādājamo personas datu pieprasījumiem no personas datu subjektu vai trešo personu puses, ja Pakalpojuma sniedzējs tādus saņems;
5.3.10. neuzglabāt apstrādātos personas datus ilgāk, kā tas nepieciešams Pakalpojumu līguma noteiktajam mērķim. Pēc Pakalpojumu līguma darbības izbeigšanas dzēst vai atdot Pasūtītājam visus personas datus un dzēst esošās kopijas, ja vien piemērojamos normatīvajos aktos nav paredzēta personas datu glabāšana; Puses var papildus vienoties par dzēšanas un atgriešanas metodēm.
5.4. Personas datu apstrādes drošības nolūkos Pakalpojuma sniedzējs īsteno un uztur atbilstošus tehniskos un organizatoriskos pasākumus personas datu apstrādē atbilstoši Vispārīgās datu aizsardzības regulas prasībām, ievērojot personas datu apstrādes radītos riskus, tajā skaitā:
5.4.1. tehnoloģiskie aizsardzības līdzekļi – ugunsmūris, rezerves kopijas, dalītas pieejas tiesības; organizatoriskie aizsardzības līdzekļi – darbinieku apmācības; 
5.4.2. definētas prasības paroles izveidošanai un nomaiņai (t.sk., paroles garums, paroles nomaiņas biežums un paroles bloķēšana); 
5.4.3. notikuša personas datu aizsardzības pārkāpuma identificēšanai – sistēmas pieejamības monitorings, kontaktinformācija problēmu pieteikšanai un auditācijas pierakstu analīze; 
5.4.4. iekšējā kārtība rīcībai personas datu aizsardzības pārkāpuma gadījumā – noteiktas atbildības, noteiktas pārkāpumu ziņošanas un risināšanas procedūras, izstrādāta instrukcija un apmācīts personāls; 
5.4.5. process regulārai tehnisko un organizatorisko pasākumu personas datu drošības nodrošināšanai efektivitātes testēšanai, izvērtēšanai un novērtēšanai;
5.4.6. darbinieku apmācība – ne retāk kā vienu reizi 2 (divos) gados; 
5.4.7. paziņošana par personas datu aizsardzības pārkāpumu: Pakalpojuma sniedzējs apņemas nekavējoties (ne vēlāk kā 24 (divdesmit četru) stundu laikā) tiklīdz tam  kļuvis zināms personas datu aizsardzības pārkāpums, bez nepamatotas kavēšanās ziņot par to Pasūtītājam, sniedzot šādu informāciju:
5.4.7.1. datumu un laiku, kad noticis (konstatēts) pārkāpums;
5.4.7.2. pārkāpuma raksturu, tostarp, ja iespējams, attiecīgo personas datu subjektu kategorijas un aptuveno skaitu un attiecīgo personas datu ierakstu kategorijas un aptuveno skaitu;
5.4.7.3. pārkāpuma iespējamās sekas;
5.4.7.4. pasākumus, kas veikti pārkāpuma pārvaldīšanai (identificēšanai, novērtēšanai, samazināšanai, kontrolēšanai);
5.4.8. pārkāpumu novēršanas gadījumā Pakalpojuma sniedzējam ir pienākums saglabāt pierādījumus par to, kādi tehniskie pasākumi un uzlabojumi tika veikti, lai tiktu novērsts risks, ka pārkāpums iestājas atkārtoti.
5.5. Pasūtītājam ir tiesības bez iepriekšēja brīdinājuma uzdot Pakalpojuma sniedzējam apturēt personas datu apstrādi, ja tam rodas šaubas par personas datu apstrādes atbilstību normatīvo aktu prasībām. 
5.6. Pušu atbildība saskaņā ar Vispārīgo datu aizsardzības regulu:
5.6.1. Pakalpojuma sniedzējs ir atbildīgs par kaitējumu, kas nodarīts ar apstrādi tikai tad, ja tas nav izpildījis Pakalpojumu līguma vai Vispārīgās datu aizsardzības regulas prasības, kas attiecinātas tieši uz Pakalpojuma sniedzēju, vai tas ir rīkojies pretēji Pasūtītāja norādījumiem; 
5.6.2. ja Pasūtītājs ir pilnā apmērā izmaksājis kompensāciju par datu subjektiem nodarītajiem zaudējumiem, Pasūtītājam ir tiesības pieprasīt no Pakalpojuma sniedzēja kompensāciju par to zaudējumu daļu, kas atbilst tā atbildības un rīcības sekām. Pušu atbildība tiek noteikta, pamatojoties uz vainas pakāpi un faktiskajiem zaudējumiem, saskaņā ar Vispārīgās datu aizsardzības regulas 82. pantu;
5.6.3. Pakalpojuma sniedzējs atlīdzina visus zaudējumus, kas radušies Pasūtītājam tieši Pakalpojuma sniedzēja pārkāpuma rezultātā, par kuru Pakalpojuma sniedzējs ir atbildīgs; 
5.6.4. Pakalpojuma sniedzējam ir jāiesniedz pierādījumi par veiktajiem pasākumiem, lai novērstu vai mazinātu zaudējumus, un jāsniedz atbilstoša informācija Pasūtītāja pēc pieprasījuma;
5.6.5. visi trešo personu prasījumi, kas var rasties Pakalpojumu līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties;
5.6.6. zaudējumu pieprasījumu izskatīšana un samaksas kārtība tiek organizēta 30 (trīsdesmit) kalendāro dienu laikā pēc pieprasījuma un pierādījumu saņemšanas. Abām Pusēm ir pienākums sadarboties, lai precizētu zaudējumu apmēru un to cēloņsakarību ar Pakalpojuma sniedzēja darbībām.
5.7. Pārbaudes par personas datu apstrādi:
5.7.1. Pakalpojuma sniedzējs uztur visus uzskaites ierakstus, kas nepieciešami atbilstoši normatīvajiem aktiem attiecībā uz Pakalpojuma sniedzēja veikto personas datu apstrādi, un padara šos ierakstus pieejamus Pasūtītājam, saņemot attiecīgu pieprasījumu;
5.7.2. Pasūtītājam ir tiesības ierosināt un veikt neatkarīgas drošības pārbaudes attiecībā uz tādu netieši identificējamo personas datu apjomu, ko Pakalpojuma sniedzējs apstrādā. Pasūtītājam ir tiesības pārbaudīt apstrādes darbības, īpaši attiecībā un tehniskajiem un organizatoriskajiem pasākumiem, lai apstiprinātu to atbilstību Pakalpojumu līgumam un Vispārīgajai datu aizsardzības regulai; 
5.7.3. Pakalpojuma sniedzējs saprātīgā termiņā nodrošina Pasūtītājam visus nepieciešamos materiālus, dokumentus, vērtējumus un citu informāciju, lai veicinātu ar personas datiem saistīto apstrādes darbību visaptverošu pārskatīšanu vai pierādītu Pakalpojuma sniedzēja darbības atbilstību Vispārīgajai datu aizsardzības regulai.
5.8. Parakstot Pakalpojumu līgumu, Pakalpojuma sniedzējs apliecina, ka ir iepazinies ar Jūrmalas valstspilsētas pašvaldības Personas datu aizsardzības politiku, kas pieejama Jūrmalas valstspilsētas pašvaldības tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēts, ka šī politika var tikt vienpusēji mainīta no Jūrmalas valstspilsētas pašvaldības puses.
6. Konfidencialitāte
6.1. Visa un jebkāda informācija, ko Puse sniedz otrai Pusei Pakalpojumu līguma izpildes laikā vai arī tā atklājas pildot Pakalpojumu līguma saistības, un Pakalpojumu līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuālā un jebkurā citā veidā uzglabāta informācija, kā arī informācija par Pakalpojumu līguma izpildi tiek atzīta un uzskatīta par konfidenciālu.
6.2. Pusēm nav tiesību izpaust informāciju, kas Pakalpojuma sniegšanas laikā gūta no otras Puses, trešajām personām bez otras Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
6.3. Pakalpojumu līguma izpildes ietvaros konfidenciālo informāciju ir tiesīgs izmantot tikai Pakalpojuma sniedzējs un tā speciālisti, ja vien Puses Pakalpojumu līguma darbības laikā rakstiski nevienojas citādi.
6.4. Pušu pienākums ir nodrošināt, ka to darbinieki, kuri izmantos otras Puses konfidenciālo informāciju, saņems un izmantos to vienīgi Pakalpojumu līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas Pakalpojumu līgumā ir noteiktas Pakalpojuma sniedzējam.
6.5. Pušu informācijas izpaušana netiks uzskatīta par Pakalpojumu līguma noteikumu pārkāpumu, ja informācija tiek izpausta Latvijas Republikas normatīvajos aktos noteiktajos gadījumos, apjomā un kārtībā.
6.6. Pakalpojumu līguma sadaļas noteikumi ir spēkā arī pēc Pakalpojumu līguma darbības termiņa beigām vai tai zaudējot spēku, bez termiņa ierobežojumiem.
6.7. Pakalpojumu līguma sadaļas noteikumi nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem Pakalpojumu līguma laikā iegūtajiem rezultātiem, ko Pakalpojumu līguma izpildes gaitā Pakalpojuma sniedzējs ir sagatavojis un nodevis Pasūtītājam. Pasūtītājam materiālu un citu darbu izstrādes laikā iegūto rezultātu izmantošanai nav nepieciešama Pakalpojuma sniedzēja rakstiska piekrišanas saņemšana. Šādi materiāli ir izmantojami tikai ar norādi, kas ir šā materiāla autors.
6.8. Pušu informācijas izpaušana netiks uzskatīta par Pakalpojumu līguma noteikumu pārkāpumu tikai un vienīgi šādos gadījumos:
6.8.1. informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm (tādējādi, nav attiecināms uz gadījumiem, kad informācija kļūst pieejama Pakalpojumu līguma vai Līguma noteikumu neizpildes rezultātā Pakalpojuma sniedzēja vai tā speciālistu rīcības dēļ);
6.8.2. informācija saskaņā ar Latvijas Republikas normatīvajiem aktiem ir atklāta vai valdības, valsts vai pašvaldību iestādes to noteikušas par atklātu;
6.8.3. informācija, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
6.8.4. informācija oficiāli ir publicēta Pasūtītāja vai Pakalpojuma tīmekļa vietnē, preses izdevumos, grāmatās, publiski pieejamos informatīvos katalogos, bukletos, informatīvos iespied materiālos un reklāmās.

7. [bookmark: _Hlk146542645]Pušu atbildība un strīdu risināšanas kārtība
7.1. [bookmark: _Hlk121905055]Pakalpojuma sniedzējs atbild par sniegtā Pakalpojuma atbilstību visām Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības un citām prasībām.
7.2. Katra Puse saskaņā ar Latvijas Republikā spēkā esošajiem normatīvajiem aktiem un Pakalpojumu līgumā noteikto ir atbildīga par savu Pakalpojumu līgumā noteikto saistību neizpildi vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 20 (divdesmit) darbdienu laikā no paziņojuma saņemšanas dienas. 
7.3. Ja Pakalpojuma sniedzējs pārkāpis Pakalpojumu līguma, Tehniskās specifikācijas (1. pielikums) vai normatīvo aktu prasības, kas regulē Pakalpojuma sniegšanas nosacījumus, un tas radījis kaitējumu Pakalpojuma saņēmējam, Pakalpojuma sniedzējs sedz visus Pakalpojuma saņēmējam radušos zaudējumus.
7.4. Pakalpojuma sniedzējs ir atbildīgs par tā nolīgto apakšuzņēmēju darbību vai bezdarbību tādā pašā mērā kā par savu darbību vai bezdarbību.
7.5. Risku par Pakalpojumu līguma neparedzētām piegādēm un darbiem, kas nepieciešami Pakalpojumu līguma pilnīgai izpildei, uzņemas Pakalpojuma sniedzējs, tai skaitā neparedzēto darbu izmaksas, kas nav iekļautas piedāvātajā Pakalpojuma cenā, bet ir nepieciešamas Pakalpojumu līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Pakalpojumu līguma priekšmeta arī tad, ja tās nav tieši norādītas Pakalpojumu līgumā.
7.6. Ja Pakalpojuma sniedzējs nepienācīgi pilda Pakalpojumu līgumā paredzētās saistības, Pakalpojuma sniedzējs maksā Pasūtītājam līgumsodu 0,01% apmērā no Pakalpojumu līguma 4.1.punktā noteiktās nepārsniedzamās kopējās līgumcenas par katru pārkāpuma dienu, bet ne vairāk kā 1 % (viens procents) no kopējās līgumcenas. Par Pakalpojumu līgumā noteikto termiņu neievērošanu Pasūtītājs var noteikt līgumsodu 10 EUR (desmit euro) par katru termiņa kavējuma dienu, bet ne vairāk kā 3 % (trīs procentus) no Pakalpojumu līguma 4.1. punktā noteiktās nepārsniedzamās kopējās summas.
7.7. [bookmark: _Hlk121905274]Par Pakalpojuma sniegšanu neatbilstoši Pakalpojumu līgumam, Tehniskajā specifikācijā/piedāvājumā noteiktajam vai normatīvo aktu prasībām, ja to konstatējis Pasūtītājs un sastādījis aktu par konstatēto pārkāpumu, Pasūtītājam ir tiesības prasīt Pakalpojuma sniedzējam līgumsodu 100 EUR (viens simts euro) apmērā par katru konstatēto pārkāpumu. 
7.8. Ja Pasūtītājs konstatē neatbilstību starp faktisko un Atskaitēs norādīto Pakalpojuma apjomu,  Pakalpojuma sniedzējs 10 (desmit) darbdienu laikā atmaksā Pasūtītājam neatbilstoši aprēķināto un Pasūtītāja samaksāto summu.
7.9. Jebkura no Pakalpojumu līguma izrietoša maksājuma samaksas kavējuma gadījumā, samaksu nesaņēmusī Puse ir tiesīga piemērot otrai Pusei nokavējuma procentus 1 % (viena procenta) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
7.10. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Pakalpojuma sniedzējam piemēroto līgumsodu ieturēt no savstarpējiem norēķiniem.
7.11. Ja Pakalpojuma sniedzējs nespēj veikt Pakalpojumu līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Pakalpojumu līguma noteikumiem vai Pakalpojuma sniedzējs atsakās vai vilcina nepilnību novēršanu vairāk kā par 5 (piecām) darbdienām (vai citā Pakalpojumu līguma noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgo Pakalpojumu nodot izpildei trešajai personai. Šādā gadījumā Pakalpojuma sniedzējs sedz Pasūtītājam visus radušos izdevumus un zaudējumus. Tas neatbrīvo Pakalpojuma sniedzēju no pārējo Pakalpojumu līguma saistību izpildes.
7.12. [bookmark: _Hlk171952453][bookmark: _Hlk173748989]Puses savlaicīgi apmainās ar jebkuru dokumentāciju un informāciju, kas ir nepieciešama Pakalpojumu līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Pakalpojumu līguma darbības laikā, kas var ietekmēt un/vai aizkavēt Pakalpojumu līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Pakalpojumu līgumā noteikto saistību izpildi, kā arī par nepieciešamām darbībām apstākļu novēršanai.
7.13. Puses ne Pakalpojumu līguma izpildes laikā, ne pēc Pakalpojumu līguma izbeigšanas nedrīkst izpaust otras Puses konfidenciālo informāciju, kas Pusei kļuvusi zināma sakarā ar Pakalpojumu līguma izpildi, izņemot, ja šāda informācijas izpaušana notiek ar otras Puses piekrišanu vai atbilstoši normatīvajos aktos noteiktam pienākumam. Konfidenciālās informācijas neizpaušanas saistības ir spēkā neierobežotu laiku, neskatoties uz Pakalpojumu līguma izbeigšanu.
7.14. Visus ar Pakalpojumu līguma saistītos strīdus un domstarpības Puses risina savstarpējās pārrunās. Ja pārrunās saprātīgā termiņā nav panākta vienošanās, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
[bookmark: _Hlk146543135]
8. Pakalpojuma sniedzēja  apliecinājumi
8.1. Pakalpojuma sniedzējs apliecina un garantē, ka tam ir visas nepieciešamās atļaujas, licences, sertifikāti Pakalpojumu līgumā paredzētā Pakalpojuma sniegšanai saskaņā ar spēkā esošajiem normatīvajiem aktiem.
8.2. Pakalpojuma sniedzējs apliecina, ka tā darbiniekiem ir nepieciešamā kvalifikācija Pakalpojuma sniegšanai.
8.3. Pakalpojuma sniedzējs ir atbildīgs par Pakalpojumu līguma 8.1. un 8.2. apakšpunktā noteikto noteikumu nepārtrauktu ievērošanu visā Pakalpojumu līguma darbības laikā.

9. Apakšuzņēmēju un personāla nomaiņas un piesaistes kārtība
9.1. Pakalpojuma sniedzējs nav tiesīgs bez saskaņošanas ar Pasūtītāju veikt iepirkuma procedūrā Pakalpojuma sniedzēja iesniegtajā piedāvājumā (turpmāk – piedāvājums) norādītā personāla un apakšuzņēmēju nomaiņu un iesaistīt papildu apakšuzņēmējus Pakalpojumu līguma izpildē.
9.2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.3.2. tiek nomainīts apakšuzņēmējs, uz kura iespējām Pakalpojuma sniedzējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Pakalpojuma sniedzējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 2. un 4. punktā minētajiem pretendentu izslēgšanas iemesliem;
9.3.3. piedāvātais apakšuzņēmējs, kura veicamā Pakalpojuma vērtība ir vismaz 10 000 EUR (desmit tūkstoši euro), atbilst Publisko iepirkumu likuma 42. panta otrās daļas  2. un 4. punktā minētajiem pretendentu izslēgšanas iemesliem;
9.3.4. apakšuzņēmēja maiņas rezultātā tiktu izdarīti tādi grozījumi Pakalpojuma sniedzēja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Pakalpojuma sniedzējam nomainīt apakšuzņēmēju vai piesaistīt jaunu apakšuzņēmēju Pakalpojumu līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.6. Pasūtītājs pieņem lēmumu atļaut vai atteikt Pakalpojuma sniedzēja personāla vai apakšuzņēmēju nomaiņu vai jaunu apakšuzņēmēju iesaistīšanu Pakalpojumu līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Pakalpojuma sniedzēju.
9.7. Pakalpojumu līguma izpildes laikā Pakalpojuma sniedzējs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma veikšanā, ievērojot Pakalpojumu līguma 9.1.-9.5. punkta nosacījumus. Pakalpojuma sniedzēja iesniegtie un Pasūtītāja saskaņotie dokumenti kļūst par Pakalpojumu līguma neatņemamu sastāvdaļu, Pusēm neslēdzot atsevišķu vienošanos par grozījumiem Pakalpojumu līgumā.
9.8. Ja Pakalpojuma sniedzējs neievēro Pakalpojumu līguma 9. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Pakalpojuma sniedzējs ir novērsis konstatētos pārkāpumus, un Pakalpojumu līgumā noteiktais Pakalpojuma izpildes termiņš netiek pagarināts.
9.9. Pakalpojumu līguma izpildes laikā Pasūtītājam ir tiesības pieprasīt nomainīt Pakalpojumu līguma izpildē piesaistīto apakšuzņēmēju, ja apakšuzņēmējs Pakalpojuma izpildes daļu veic nekvalitatīvi vai neievēro spēkā esošos normatīvos aktus. Pakalpojuma sniedzēja pienākums ir nodrošināt Pasūtītāja prasību izpildi par apakšuzņēmēja nomaiņu.

10. Pakalpojumu līguma darbības laiks, grozīšanas un izbeigšanas kārtība
10.1. Pakalpojumu līgums stājas spēkā pēc abu Pušu parakstīšanas (pēdējā droša elektroniskā paraksta un laika zīmoga pievienošanas) un ir spēkā līdz pilnīgai Pušu saistību izpildei. 
10.2. Pakalpojumu līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Pakalpojumu līgumu un Latvijas Republikā spēkā esošajiem normatīvajiem aktiem.
10.3. Puses, savstarpēji rakstiski vienojoties, var grozīt Pakalpojumu līguma noteikumus (saskaņā ar Publisko iepirkumu likuma 61. pantu), veicot šādus satura un apjoma grozījumus: 
10.3.1. pēc nepieciešamības atbilstoši Pakalpojuma saņēmēju vajadzībām un ērtībām noteikt jaunu vai grozīt darba (Pakalpojuma) organizācijas un/vai administrēšanas kārtību;
10.3.2. Pakalpojumu līguma grozījumi ir nepieciešami tādu iemeslu dēļ, ko Pasūtītājs iepriekš nevarēja paredzēt; 
10.3.3. mainīt Pakalpojuma saturu atbilstoši izmaiņām normatīvajos aktos;
10.3.4. konstatējot Pakalpojuma saņēmēju skaita pieaugumu vai samazinājumu, var tikt palielināta vai samazināta Pakalpojumu līguma 4.1. punktā noteiktā kopējā summa līdz 10 % (desmit procentiem), nemainot Pakalpojumu līguma 4.1. punktā noteikto maksu par 1 (vienu) stundu;
10.3.5. pēc nepieciešamības grozīt Pakalpojumu līguma pielikumā pievienoto 3. pielikuma formu;
10.3.6. Pakalpojuma nepārtrauktības nodrošināšanai pēc nepieciešamības pagarināt Pakalpojuma sniegšanas termiņu, bet ne ilgāk kā par 6 (sešiem) mēnešiem, palielinot Pakalpojumu līguma 4.1. punktā noteikto kopējo summu par 20 % (divdesmit procentiem).
10.4. Pasūtītājs ir tiesīgs vienpusēji izbeigt Pakalpojumu līgumu ar Pakalpojuma sniedzēju bez jebkādu zaudējumu atlīdzības pienākuma, ja:
10.4.1. Pakalpojuma sniedzējs nepilda jebkādas Pakalpojumu līguma saistības un konstatētās neatbilstības nav novērstas 10 (desmit) darbdienu laikā no rakstiska Pasūtītāja brīdinājuma saņemšanas;
10.4.2. ir uzsākts Pakalpojuma sniedzēja maksātnespējas vai likvidācijas process, vai iestājušies citi apstākļi, kas liedz vai liegs Pakalpojuma sniedzējam turpināt Pakalpojumu līguma izpildi vai kas negatīvi ietekmē Pasūtītāja tiesības, kas izriet no Pakalpojumu līguma;
10.4.3. Pakalpojuma sniedzējs Pakalpojumu līguma noslēgšanas vai Pakalpojumu līguma izpildes laikā sniedzis nepatiesas vai nepilnīgas ziņas vai apliecinājumus;
10.4.4. Pakalpojuma sniedzējs Pakalpojumu līguma noslēgšanas vai Pakalpojumu līguma izpildes laikā veicis prettiesisku darbību;
10.4.5. Pakalpojuma sniedzējs pārkāpj vai nepilda citu būtisku Pakalpojumu līgumā paredzētu pienākumu;
10.4.6. Pakalpojuma sniedzējs Pasūtītājam nodarījis zaudējumus;
10.4.7. Pakalpojuma sniedzējs ir patvaļīgi pārtraucis Pakalpojumu līguma izpildi, tai skaitā, ja Pakalpojuma sniedzējs nav sasniedzams juridiskajā adresē;
10.4.8. ja Pakalpojumu līgumu nav iespējams izpildīt tādēļ, ka Pakalpojumu līguma izpildes laikā Pakalpojuma sniedzējam (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Pakalpojuma sniedzējs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.4.9. ja Pasūtītājs konstatē, ka Līguma izpildē izmantotas Krievijas Federācijas vai Baltkrievijas Republikas izcelsmes preces vai pakalpojumi, vai Pakalpojuma sniedzējs pēc Pasūtītāja pieprasījuma Pasūtītāja noteiktajā termiņā neiesniedz dokumentus un informāciju, kas apliecina Līguma izpildē izmantoto preču un pakalpojumu izcelsmi;
10.4.10. ārējā normatīvajā aktā noteiktajos gadījumos;
10.4.11. Pasūtītājam nav pieejams finansējums turpmākai Pakalpojuma finansēšanai. Šādā gadījumā Pasūtītājs brīdina par to Pakalpojuma sniedzēju ne vēlāk kā 30 (trīsdesmit) dienas pirms Pakalpojumu līguma izbeigšanas;
10.4.12. citos gadījumos, par to rakstiski 90 (deviņdesmit) dienu iepriekš brīdinot Pakalpojuma sniedzēju.
10.5. Ja Pasūtītājs vienpusēji atkāpjas un izbeidz Pakalpojumu līgumu ar Pakalpojuma sniedzēju saskaņā ar Pakalpojumu līguma 10.4. punktu vai Pakalpojuma sniedzējs vienpusēji atkāpjas un izbeidz Pakalpojumu līgumu pirms tajā noteikto saistību izpildes, Pakalpojumu līgums tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. Šādā gadījumā (izņemot Pakalpojumu līguma 10.4.10. – 10.4.12. apakšpunktos un 10.6. punktā noteiktajos gadījumos) Pakalpojuma sniedzējs atlīdzina Pasūtītājam visus tiešos un netiešos zaudējumus, kā arī Pakalpojuma sniedzējs maksā līgumsodu 3 % (trīs procentu) apmērā no Pakalpojumu līguma 4.1. punktā noteiktās nepārsniedzamās kopējās summas, 10 (desmit) darbdienu laikā pēc attiecīga paziņojuma saņemšanas. Pasūtītājs samaksā Pakalpojuma sniedzējam tikai par to Pakalpojumu, kas ir pienācīgi izpildīts.
10.6. Pakalpojuma sniedzējs ir tiesīgs vienpusēji atkāpties un izbeigt Pakalpojumu līgumu pirms tajā noteikto saistību izpildes, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs nepamatoti kavē Pakalpojumu līgumā noteikto maksājumu veikšanas termiņu vismaz 20 (divdesmit) darbdienas un Pasūtītājs norēķinu nav veicis 10 (desmit) darbdienu laikā no Pakalpojuma sniedzēja pretenzijas nosūtīšanas dienas Pasūtītājam.
11. [bookmark: _Hlk121907465]Nepārvarama vara
11.1. Pakalpojumu līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis, Saeimas vai valdības lēmumi par finansējuma samazināšanu Pakalpojumam un citi apstākļi) un kas padara Pusei savu no Pakalpojumu līguma izrietošo saistību izpildi par neiespējamu.
11.2. Puses nespēja pildīt kādu no savām saistībām saskaņā ar Pakalpojumu līgumu netiks uzskatīta par atkāpšanos no Pakalpojumu līguma vai saistību nepildīšanu, ja Puses nespēja izriet no nepārvaramas varas notikuma, par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Pakalpojumu līguma noteikumus, un ir informējusi otru Pusi pēc iespējas ātrāk, bet ne vēlāk kā 5 (piecu) darbdienu laikā par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
11.3. Jebkurš periods, kurā Pusei saskaņā ar Pakalpojumu līgumu ir jāveic kāda darbība vai uzdevums, ir pagarināms par periodu, kurā Puse nespēja veikt šādu darbību nepārvaramas varas ietekmē.
11.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanu.
11.5. Ja Puse nokavē Pakalpojumu līguma 11.2. punktā minēto paziņojuma termiņu, tai zūd pamats prasīt Pakalpojumu līguma izpildes termiņa pagarināšanu vai Pakalpojumu līguma izbeigšanu, pamatojoties uz nepārvaramu varu.

12. [bookmark: _Hlk121907628]Citi noteikumi
12.1. Parakstot Pakalpojumu līgumu, Puses apliecina, ka tās ir iepazinušās ar visiem Pakalpojumu līguma un tā pielikumu noteikumiem un apliecina tos par saistošiem un izpildāmiem. Pakalpojuma sniedzējs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Pakalpojumu līgumā un tās pielikumos noteiktās saistības.
12.2. Lai nodrošinātu Pakalpojumu līguma izpildi, Puses norīko savus pārstāvjus, kuru pienākums ir koordinēt Pakalpojumu līguma izpildi un nodrošināt savlaicīgu informācijas apmaiņu, tai skaitā Pakalpojumu līguma 3. sadaļā noteikto:
1.1.1. Pasūtītāja pārstāvis: Jūrmalas Labklājības pārvaldes Sociālā dienesta Sociālā darba  nodaļa __________ ________ ________, tālr.: _________, e-pasta adrese: ______________. 
1.1.2. Pakalpojuma sniedzēja __________________ pārstāvis: ________ _________, tālr. _________, e-pasts: ___________.
12.3. Mainoties Pakalpojumu līguma 12.2. punktā norādītajai Pušu pārstāvju kontaktinformācijai, Pušu rekvizītiem, vai citai būtiskai informācijai, kas var ietekmēt Pakalpojumu līguma izpildi, attiecīgā Puse 3 (trīs) darbdienu laikā no dienas, kad izmaiņas stājušās spēkā, rakstveidā informē otru Pusi. Šādā gadījumā atsevišķi Pakalpojumu līguma grozījumi netiek gatavoti.
12.4. Visos jautājumos, kas nav regulēti Pakalpojumu līgumā, Puses vadās no spēkā esošajiem Latvijas Republikas normatīvajiem aktiem.
12.5. Ja rodas pretrunas starp iepirkuma dokumentiem un Pakalpojuma sniedzēja iesniegtā piedāvājuma dokumentiem, noteicošais ir iepirkuma dokumentos noteiktais.
12.6. Pasūtītājs informē Pakalpojuma sniedzēju par kārtību, kādā atbilstoši Trauksmes celšanas likumam Jūrmalas valstspilsētas pašvaldībā darbojas iekšējā trauksmes celšanas sistēma, un tā ir pieejama Jūrmalas valstspilsētas pašvaldības tīmekļa vietnē https://www.jurmala.lv/lv/trauksmes-celsana. 
12.7. Pakalpojumu līgums ir sagatavots latviešu valodā elektroniska dokumenta veidā uz __ (_________) lapām un pielikumiem, parakstīts elektroniski ar drošu elektronisko parakstu.
12.8. Pakalpojumu līgumam kā neatņemamas sastāvdaļas pievienoti šādi pielikumi:
1. pielikums “Tehniskā specifikācija” uz  __ (__) lapām;
2. pielikums “Pakalpojuma sniedzēja Tehniskais - finanšu piedāvājums” uz ___ (___) lapām;
3. pielikums “Informācija par Pakalpojuma saņēmējiem, kuri saņem aprūpes mājās pakalpojumu  202__. gada ____________ mēnesī”;
4. pielikums “Pieņemšanas – nodošanas akta paraugs”;
5. pielikums – “Līguma par aprūpes mājās pakalpojuma nodrošināšanu projekts” uz ___ (__) lapām.

13. Pušu rekvizīti un paraksti
	
	

	
	

	Pasūtītājs:
Jūrmalas Labklājības pārvalde
Reģ.Nr.90000594245
Talsu šoseja 31 k-25, Jūrmala, LV-2016
Konta Nr. LV72PARX0002484572023
Akciju sabiedrība “Citadele banka”
Kods: PARXLV22
  tālr.: 67767316 
  E-pasts: labklajibas.parvalde@jurmala.lv

(paraksts*)
Laima Grobiņa

	Pakalpojuma sniedzējs:
________________
 







(paraksts*)

Pakalpojumu līguma 3. pielikums

Informācija par Pakalpojuma saņēmējiem, kuri saņem aprūpes mājās pakalpojumu  202__. gada ____________ mēnesī
Pakalpojuma sniedzējs:___________________________________________

	N.p.k.
	Pakalpojuma saņēmēja vārds, uzvārds
	Pakalpojuma saņēmēja personas kods
	Sniegtā aprūpes mājās pakalpojuma stundu  skaits mēnesī
	Maksa par aprūpes mājās pakalpojumu mēnesī  (EUR)
	Pakalpojuma saņēmēja samaksas daļa par aprūpes mājās pakalpojumu mēnesī
(EUR)
	Pašvaldības līdzfinansējums mēnesī
(EUR)

	
	
	
	
	
	
	

	1
	2
	3
	4
	5
	6
	7 (5-6)

	1.
	
	
	
	
	
	

	2.
	
	
	
	
	
	

	3.
	
	
	
	
	
	

	…
	
	
	
	
	
	

	Kopā EUR:
	



Pakalpojumu līguma 4. pielikums

Pieņemšanas – nodošanas akts Nr.________
par 202__.gada _____ mēnesi


Dokumenta datums ir pēdējā pievienotā droša elektroniskā paraksta un tā laika zīmoga datums 

Jūrmalas Labklājības pārvalde, reģ. Nr. 90000594245, (turpmāk – Pasūtītājs) tās vadītājas __________ __________ personā, kura rīkojas uz iestādes nolikuma pamata no vienas puses, un 
__________________, reģ. Nr._____________, (turpmāk – Pakalpojuma sniedzējs), no otras puses, ievērojot starp Pusēm 20__. gada __. _____ noslēgto Pakalpojumu līguma Nr.__________ par Aprūpes mājās pakalpojuma pilngadīgām personām nodrošināšanu (Iepirkuma identifikācijas Nr. LP 2026/6) (turpmāk – Pakalpojumu līgums), paraksta šādu pieņemšanas – nodošanas aktu:

Pasūtītājs un Pakalpojuma sniedzējs apliecina, ka uz šī pieņemšanas – nodošanas akta parakstīšanas dienu Pakalpojuma sniedzējs izpildījis Pakalpojumu līguma saistības par 202__.gada mēnesi. 
Šis pieņemšanas nodošanas akts ir sagatavots, pamatojoties uz Pakalpojuma sniedzēja iesniegto atskaiti par konkrēto mēnesi, kas ir neatņemama šī pieņemšanas - nodošanas akta sastāvdaļa.
Pasūtītājs veic norēķinus ar Pakalpojuma sniedzēju par kopējo summu ____ EUR (______ euro, __ centi) saskaņā ar Pakalpojumu līguma nosacījumiem.
Pakalpojuma sniedzējs apstiprina, ka šī akta 3. punktā norādītajā summā ir iekļauti visi maksājumi un nodokļi par pakalpojumu.
Šis pieņemšanas nodošanas akts ir sagatavots latviešu valodā uz vienas lapas un parakstīts elektroniski.


          Pasūtītājs:					Pakalpojuma sniedzējs:
           
	(paraksts)		(paraksts)
           ____________________________		____________________________

